Die huis is pragtig en was baie netjies en modern. Ons het net nie van die idee gehou dat die huis en ingang met die eienaar gedeel word nie. Dit het so bietjie soos 'n skoolkoshuis gevoel. Ons verkies 'n huis waar ons alleen kan kuier en meer privaatheid kan hê.
Dis jammer om te hoor - ons streef daarna dat gaste gemaklik kuier en privaatheid ervaar. Ons hier by Eendag het planne in die pyplyn om 'n aparte ingang vir gaste te hê, alhoewel Eendag eintlik op die boonste vlak is, soos genoem word in die beskrywing van die eenheid.
Ons het heerlik gekuier. Die eenheid is netjies, modern, goed toegerus met alles wat nodig is. Die uitsig is 'n pleister vir die siel. Die ligging is perfek.
Baie netjiese en gerieflike verblyf. Pragtige uitsig. Skoon en netjies met baie vriendelike en hulpvaardige gasvrou. Sal weer van die verblyf gebruik maak.
Eendag het alles wat 'n mens benodig vir 'n lekker wegbreek naweek vir 'n gesin. Sal dit weer besoek en dit beslis aanbeveel.
Ek het die naweek saam met my familie verskriklik geniet by Eendag Holiday House. Daar is 'n baie lekker braai-area met pooltafel en 'n mooi uitsig van die see. Ek sal definitief Eendag vir enige iemand aanbeveel.
Alles was soos belowe, ons is hartlik ontvang en het baie tuis gevoel. Ek sal definitief weer daar tuisgaan.
Pragtige plek, netjies en skoon, veilig, waarde vir geld. Sal enige tyd vir almal aanbeveel. Hou so aan.... Dankie vir 'n lekker kuiertjie. Jannie , Mina en vriende